Tatoeba sentences — language code: kab
Akken, kan nger kra n yisurifen, armi nesla i Dda Ḥmed yettɛeggiḍ: Ay arraw n taǧǧalt!
Ssmana-yi i d-iteddun ad awḍeɣ tlatin iseggasen.
Ma yusa-d mgal-iw, Tom d amyurar iḥemmun mliḥ deg urar n ṭṭrenǧ.
Tifyar-a dayen ttwarnant.
Tifyar-a daɣen ttwarnant.
Tifyar-nni i d-turiḍ, terniḍ-tent?
Terniḍ tifyar-nni i d-turiḍ?
Rnu-d tifyar-nniḍen.
Rnu-d tifyar timaynutin.
Lhant tefyar-is nezzeh.
Lɛerbi amucaṛ yunda cmingu i Si Yidir.
Si Yidir yezga yettuṛṛak.
Nsemma-as tiẓirna.
Akken i d-newweḍ si lexla, yemma tessers aqecwal-is n uzemmur.
Uzzleɣ wwiɣ amextaf-nni ad t-ɛellqeɣ ɣer tgejdit n uɛecciw.
Mi d-uɣaleɣ wwiɣ-d yid-i tacekkaṛt.
Ldiɣ-as imi-s, yemma tessureg azemmur-nni sakin nessewdem-itt ɣer lḥiḍ.
Kra n wakud kan yekcem-d baba s tezdemt n tleẓẓawt.
Yedda-d yid-s gma, yewwi-d taqabact n leqdiɛ akked tmeẓbert.
Yessers-iten tama n umextaf.
Baba iḥemmel ad yeqqim ɣer yiri n lkanun di ccetwa ladɣa ma d-teɣli tegrest.
Ticki yuɣal-d si tẓallit n lɛica, ad neqqim akk akken tama n lkanun ad d-nesseknaf baṭaṭa.
Tikwal nettawi-d tigreslin.
Ma d iɛuras yettagi.
Ihi nteffer-iten arma yedda ad yeṭṭes, sakin ad ten-id-nezzu.
Mi ara d-yaweḍ baba, ad yessired ad iẓal lmeɣreb, sakin ad aɣ-yawi yid-s ɣer lǧameɛ.
Di Lǧameɛ neqqaṛ Leqran.
Ddeqs n warrac i yettilin di lǧameɛ acku ulac anida ara ddun.
Mi ara nfakk neɣra-d Ḥizb Ɛemma d win akken i d-yernan deffir-s, Si Muḥ Lḥaǧ u Ceɛban, ccix n lǧameɛ, ad aɣ-d-imudd idrimen ad d-naɣ ccikula akked teḥlawatin.
D ayen i aɣ-yettawin ɣer lǧameɛ imir-nni.
Wama, ahbuh! Amzun di tmeqbert ay nella.
Ulac taḍsa, ulac zzhu.
Irgazen meqqren ttɣimin di beṛṛa.
Ad ttraǧun ar d-yaweḍ lweqt n tẓallit n Lɛica.
Mi nekfa nečča ccikula d tzidanin-nniḍen, ad d-nemdel tawwurt akken ad nurar tiqqaṛ daxel n lǧameɛ.
Lḥasun, acḥal d ussan neṭṭaqay ad nṛuḥ ɣer lǧameɛ ala ɣef teḥlawatin d tiqqaṛ.
Maca yewweḍ-d wass aneggaru.
Lɛerbi amucaṛ d agrud yeɛzel iman-is.
Nsemma-as amucaṛ acku yettawi tiɛlumin.
Yerna yettɛawad i yiselmaden-nneɣ akked imawlan-nneɣ ticki nexdem taɛewriḍt.
Mi ara aɣ-d-iwali nteddu lwaḥid d yigerdan-nniḍen, yettɣaḍ-it lḥal.
Iɣil am akken d nekkni i t-iɛezlen.
Lɛerbi yesɛedday tuget n lweqt-is deg uxxam n xali-s.
Netta mačči n taddart-nneɣ.
Dɣa mi yuɣ tanumi dinna, yeqqim.
Ijerred-it xali-s, yekcem-d ad iɣer yid-neɣ deg uɣerbaz-nneɣ.
Maca, d lmuṣiba.
Yiwen n wass deg iḍ, akken kan nfukk taɣuri n Ḥizb Ɛemma, Lḥaǧǧ imudd-aɣ-d idrimen.
Nuzzel ɣer Rruji nuɣ-d cikkula d teḥlawatin.
Akken i d-neffeɣ si tewwurt n tḥanut, nemmuger-d Lɛerbi amucaṛ.
Fket-iyi-d taḥeǧǧurt n ccikula, i d-yenna.
Yerna amzun d lameṛ.
Yerra-as meqqran: Ad teččeḍ iẓẓan.
A meqqran! Mudd-as yiwet seg wayla-w: I as-nniɣ.
Yenṭeq-d Meqqran: Teslam ihi! A-t-an ad as-fkeɣ yiwet n tḥeǧǧurt seg umur n Muḥ.
Ih! nesla, i d-rran meṛṛa warrac-nni.
Yefka-as meqqran taḥeǧǧurt n ccikula i Lɛerbi amucaṛ.
Nuɣal-d ɣer Lǧameɛ. Nufa-d dinna irgazen-nniḍen deg yibernyas-nsen.
Qqimen ɣef ugadir zdat lǧameɛ.
Tekkan ɣer lḥiḍ.
Lɛerbi d uccen.
Yeḥfeḍ Salam Ɛlikum.
Imɣaren-nni ḥesben-t d uḥdiq.
Dɣa, isellem fell-asen.
Ma d nekni nḍaq ad d-nekcem ɣer lǧameɛ, ad d-nemdel tawwurt, ad nečč, ad nurrar tiqqaṛ.
Nečča nekfa.
Agens n lǧameɛ yessa d iɛlawen.